L’alumne de l’IES Vicent Andrés Estellés, Jandro García Ten, segon classificat en la III Olimpíada Agroalimentària i del Medi Natural
2025-07-24

La comunitat educativa de l’IES Vicent Andrés Estellés de Burjassot està d’enhorabona, ja que el seu alumne de 2n BAT A, Jandro García Ten, ha quedat segon classificat en la modalitat de Tecnologia Industrial en la III Olimpíada Agroalimentària i del Medi Natural, organitzada per la Universitat de València, el passat mes d’abril.

Jandro ha rebut el seu premi, 200€ en metàl·lic i un diploma, en aquests dies, en el Saló d’Actes de l’Escola Tècnica Superior d’Enginyeria Agronòmica i del Medi Natural. Jandro estigué acompanyat de la seua mare, la directora de l’IES Vicent Andrés Estellés, Empar Navarro, i la professora Margarita Ortigosa, que va estar amb ell en el desenvolupament de la prova.